U-I-46/97
Natisni
Opravilna št.:
U-I-46/97
Datum odločitve:
9. 11. 2000
Objavljeno:
OdlUS IX, 268
ECLI:
ECLI:SI:USRS:2000:U.I.46.97
Akt:
Sklep o zastopanju interesov Republike Slovenije v organih drugih pravnih oseb glede prevzemanja obveznosti iz posojil in poroštev ter ustanavljanja zastavnih pravic (Uradni list RS, št. 3/97)
Izrek:
Postopek za preizkus pobude za začetek postopka za oceno ustavnosti in zakonitosti Sklepa o zastopanju interesov Republike Slovenije v organih drugih pravnih oseb glede prevzemanja obveznosti iz posojil in poroštev ter ustanavljanja zastavnih pravic (Uradni list RS, št. 3/97) se ustavi.
Evidenčni stavek:
Ustavno sodišče je postopek za preizkus pobude za oceno ustavnosti in zakonitosti predpisa ustavilo, ker pobudnica kljub pozivu Ustavnega sodišča, naj v skladu s 47. členom ZUstS dopolne svojo vlogo, tega ni storila.
Geslo:
Država, zastopanje interesov države v organih pravnih oseb, katerih lastnica je država.
Ustavno sodišče, nepristojnost za presojo predpisa, ki je med postopkom pred US prenehal veljati.
Pravna podlaga:
Zakon o Ustavnem sodišču (ZUstS), 47., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Luka Koper, d.d., Koper
Datum vloge:
10. 2. 1997
Vrsta odločitve:
sklep
Vrsta rešitve:
ustavitev
Dokument:
US20454
Dokument v PDF obliki:
U-I-46-97.pdf
114 KB
Prenesite datoteko
U-I-46/97-15
9.11.2000
S K L E P
Ustavno sodišče je v postopku za preizkus pobude družbe Luka Koper, d.d., Koper, ki jo zastopa glavni direktor Bruno Korelič, na seji dne 9. novembra 2000
s k l e n i l o :
Postopek za preizkus pobude za začetek postopka za oceno ustavnosti in zakonitosti Sklepa o zastopanju interesov Republike Slovenije v organih drugih pravnih oseb glede prevzemanja obveznosti iz posojil in poroštev ter ustanavljanja zastavnih pravic (Uradni list RS, št. 3/97) se ustavi.
O b r a z l o ž i t e v
1. Pobudnica je pravna oseba, katere večinski lastnik je Republika Slovenija. Izpodbija Sklep o zastopanju interesov Republike Slovenije v organih drugih pravnih oseb glede prevzemanja obveznosti iz posojil in poroštev ter ustanavljanja zastavnih pravic.
2. Izpodbijani sklep je z uveljavitvijo Uredbe o postopkih zadolževanja in prevzemanja obveznosti iz posojil pravnih oseb v lasti Republike Slovenije (Uradni list RS, št. 52/98 in nasl.), to je dne 17. 7. 1998, prenehal veljati. Po določbi 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko v primeru, ko je predpis med postopkom prenehal veljati, niso pa bile odpravljene posledice neustavnosti, Ustavno sodišče ugotovi, da ni bil v skladu z Ustavo in z zakonom. Glede na to je Ustavno sodišče pobudnico pozvalo, naj pobudo v skladu s 47. členom ZUstS dopolni. Ker pobudnica v postavljenem roku ni dala podatkov, potrebnih za nadaljevanje postopka, je Ustavno sodišče postopek za preizkus pobude ustavilo.
3. Ustavno sodišče je ta sklep sprejelo na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk in dr. Dragica Wedam- Lukić. Sklep je sprejelo soglasno.
P r e d s e d n i k :
Franc Testen